eo eo eo eo eo eo en eo en pt en en eo eo eo eo eo eo eo eo eo en en eo eo en en en eo eo eo eo en en eo eo en en en eo eo eo eo eo eo en en en eo eo eo eo eo en en eo eo eo eo eo eo eo eo eo eo eo eo eo eo eo eo en en en eo en en en eo eo eo eo eo eo en en eo eo eo eo eo en en en en
teknologio, komputiko, scienco kaj aliaj studemulaj temoj
Blogo por Esperantistoj kiu temas pri teknologio, komputiko, scienco kaj aliaj temoj kiuj interesas studemulojn.
Demandu min pri iu ajn!
Mi volas prognozi pli pri OS X antaŭ la venontaj anoncoj ĉe WWDC 2014.
Multe da bruo pri la ĵus pasinta elmeto de nova ĝisdatigo de iTunes, v11.2, kiu ŝajne havis cimon, kiu kaŝis la dosierujon por uzantoj.  Mia unua reago estis ke eble ne estas cimo.  Apple ja estas kaŝinte aliajn dosierujojn pasintece, ekzemple la biblioteka dosierujo en la hejmdosierujoj.
Tiam, tre rapide, post nur unu tago, Apple elmetis alian ĝisdatigon, iTunes v11.2.1, kiu riparis la problemon kaj kiu reaperigas la dosierujon por uzantoj.  Do, nun, malgraŭ mia unua suspekto ke ne estis cimo, ja nun ni certas ke estis cimo.  Tamen, tio ĉi multe pensigis min pri la venontaj ŝanĝoj en OS X.  Kaj eble la cimo ekaperis pro tio ke en la venonta versio de OS X multe pli da dosierujoj vere estos kaŝitaj.
La dokumenta dosierujo povus profiti de pli da subdosierujoj ene, kaj funkcioj en la Finder kiuj permesus pli facilan movadon de dosieroj inter iCloud kaj la malfora komputilo.
Estas du konsideroj.  Apple ne povas forpreni regopovon de la dosiersistemon de la potenca uzantaro.  Kaj ili vere ne volas, kaj ne devas! Sed, samtempe, ili volas pli kaj pli simpligi la sperton uzi Makintoŝon por uzantoj neprofesiulaj komputikistoj.  La Makintoŝo devas fariĝi pli simpla, pli proksima al la iPado, SED, samtempe ĝi ne povas perdi sian potencon por tiuj kiuj bezonas tian la potencon.  Ĉio dirite, mi opinias ke ankoraŭ estas multon kion ili povas fari por movi OS X tiudirekten.  Kaj mi atendas la anoncojn kun tenata spiro.
Filed under opinio operaciumo eo esperanto komputiloj Mac OS X OS X Apple iPad
Ekde la enkonduko de FaceTime por Makintoŝo en 2009, kiel parto de Mac OS X 10.6.6, ĝi estas tre stranga makintoŝa aplikaĵo.  Ĝi estas en fenestro kiel kutimaj aplikaĵoj, sed la flanka panelo estas treege iPadeca.  Rigardu al tiu ŝalta-malŝalta ilo, ĝi aspektas kiel iOS6!  Kaj la malsupraj butonoj kun la etaj sagoj kiuj iras dekstren, tiuj klare estas inspiritaj de iOS.
Kun la onidiroj flugantaj pri tute nova dizajno por OS X 10.10, mi scivolas ĉu ni vidos pli da iOS elementoj, tamen ne kiel iOS6, sed iOS7.  La estroj ĉe Apple certigadis nin ke ili ne volas plene kunigi aŭ samigi OS X kun iOS, la du estas tre malsamaj operaciumoj rezulte de la tre malsamaj enmetmanieroj.  OS X uzas klavaron kaj havas kursoron regitan de muso aŭ spurpufo, dum la iPado nur havas viajn grasajn fingrojn.  Tamen, ĉio ĉi tio ne haltigis Apple de krei FaceTime por Makintoŝo, tiel kiel ĝi estas.
Filed under eo esperanto mac os x ipad facetime opinia
Jen estas filmeto kiun mi kaptis por montri ke la manfarita laŭtilo funkcias!
La sonkvalito estas malalta, kaj ĝi entute estas tre mallaŭta, tamen, funkcias! Mi estis tre suprizita kiam mi aŭdis ĝin la unuan fojon, kaj rekonebla muziko elludis de tiom primativa aparato.
Estis distra kaj ĝuebla projekto.
Filed under eo esperanto laŭtilo aŭskultilo projekto
Jen la foto kiu apartenas kun la antaŭan blogafiŝon.
Pli similaj ol povus okazi hazarde, ĉu ne?
Filed under eo esperanto macbook air dell chromebook
Dell Chromebook 11: Ŝajnas al mi ke la Apple dizajno venkis
Mi havas tri komentojn rilate al ĉi tiu.
La tuta industrio estas pli interesa nun ke Mikrosofto ne plu havas la leĝan kapablon perforti la hardvarajn vendistojn krei kaj vendi nur aparatarojn kiuj uzas Vindozon.  Observu ekzemplon: Dell nun povas vendi porteblajn komputilojn kiuj ruligas operaciumojn ne-Vindozajn, sed samtempe ili ne riskas perdi la permesilon ankaŭ laŭdezire vendi Vindozajn maŝinojn.
ChromeOS, miaopinie, estas la plej serioza risko al la Makintoŝo por disrompado. (Tiu vorto uziĝas en teĥnika senco, kiam malplimultekosta eblo havebliĝas kiu estas “sufiĉe bona” por la ĉiutagulo.) Vindozo estis disrompa al la Makintoŝo antaŭ longa tempo, sed ekde antaŭ dek jaroj la du ŝajnas kapabli ekzisti paralele. Komercoj kaj grandaj firmaoj normaliĝis ĉirkaŭ Vindozaj maŝinoj, kaj iom post iom la Makintoŝo akiras pli da la merkato de konsumantoj.  Ĉefe pro tio ke la Makintoŝa operaciumo, OS X, estas pli simpla kaj pli facila por uzi.  ChromeOS ne havas historian uzantan bazon, kaj tiu estas avantaĝo kiam temas pri la dizajno de nova generacio de operaciumo kiu estas vere simpla kaj retligita.
Malgraŭ ĉio ĉi tio, ankoraŭ ŝajnas memevidenta al mi ke Apple plene venkis kiam temas pri hardvara dizajno.  Rigardu al ĉi tiuj du fotoj. La nova Dell ChromeBook estas preskaŭ identa al la MacBook Air.  La spurpufo estas larĝa kaj granda, kun neniom da videblaj butonoj.  La klavoj estas plene apartigitaj kun ortaj flankoj, kaj la tuta klavaro sidas en enpremita parto kun rando. Kaj la artiko de la ekrano, kaj kie kaj kiel la ekrano situas relative al la ĉefa korpo de la maŝino. Komparu ĉiujn ĉi tiujn al la tuta historio de porteblaj komputiloj, kaj estas klare ke la MacBook dizajno kondukas la vojon por la ceteraj.
Notu: La foto estas en la sekva afiŝo, mi ne scias kial mi ne povis alligi ĝin al tiu ĉi afiŝo.
Filed under eo esperanto mac microsoft google dell chromeos ChromeBook opinio os x macbook air
Logika pruvo pri (mal)ekzisto de Dio
Mi volas ke ĉi tiu alligita artikolo estu en Esperanto, bedaŭrinde ni devas uzi tradukitan version.
Oni ofte argumentas pri ĉu povas esti maniero logike pruvi ĉu Dio ekzistas aŭ ne.  Ĉiam estas tiuj kiuj argumentas positive, ke jes oni povas logike demonstracii ke Dio devas ekzisti.  Kaj estas aliaj kiuj, je la plej bone, argumentas ke ne povas esti argumento kiu pruvas la ekziston de Dio, do oni nur povas kredi je Dio laŭ onias fidon.
Mi opinias ke, aparte kiel la alligita artikolo funkcias, eblas demonstracii ke almenaŭ la Kristana koncepto de Dio estas logike malkohera.  Kaj ju pli oni provas kompreni, des malpli koheraj la ideoj fariĝas.  Pro tio mi opinias ke ĉi tiu estas forta argumento ke la Kristana Dio ne povas ekzisti.
Filed under ĝenerale opinio dio eo esperanto Filozofio philosophy
La subita kresko de Chrome, kaj kontraŭlegaj praktikoj
Mi estas Safari uzanto.  Mi memoras, kiel okazis hieraŭ, la tagon kiam Jobs anoncis ke Apple enkondukos propran retumilon.  Li nomis ĝin, TurboBrowser (superrapida retumilo).  Kaj ĝi estis!  Mi elŝutis ĝin aŭ tiu tago aŭ la sekvan, tuj kiam ĝi havebliĝis.  La tuta elŝuto pezis nur 3 megabajtoj.  Mirinde, vere.
Dum tiuj tagoj, ni devas memori kelkajn aferojn.  Internet Explorer estas la plej uzata retumilo, ĝi havis ie inter 90% kaj 99% de la merkatdivido.  Fajrovulpo ankoraŭ ne ekzistis, ĝi tiam estis la cindroj de freŝe mortinta Netscape.  Chrome ne eĉ estis brileto en ies okulo.
Ankaŭ memoru, kial Apple enkondukis Safari? Pro tio ke Mikrosofto tenis ĉiujn la ludokartojn, kaj ili mistrakte uzis ilin por puni aliajn firmaojn.  Estis nekredeble malforta pozicio por Apple ke ili estis sub la regopovo de Mikrosofto pri retumiloj.  Retumiloj estis fariĝontaj unu el la plej gravaj aplikaĵoj por personaj komputiloj, kaj Mikrosofto havis la akutan avantaĝon!
Hodiaŭ la teknologia mondo estas tute malsama.  Neniu timas Mikrosofton nun, kaj por bonaj kialoj.  Samtempe dum Internet Explorer elsangas merkatdividon, Chrome kreskadas kun mirinda rapido.  Mia demando al mi estas, kio diable okazis dum la pasintaj 10 jaroj?
Jen mia unua bildo, kiun mi provos priskribi pli.
Fajrovulpo ja ekezistis, kaj estis granda kaj longa herb-radika movado por malsidigi Internet Explorer.  Dum tempo oni konsideris ĝin unu el la brilaj sukcesoj de Open-Source softvaro.  Fajrovulpo kreskis, Internet Explorer perdis iom da merkatdivido.  La studemuloj ĝojfestis.
Safari unue celis nur la Makintoŝon.  Kaj ni makintoŝ-uzantoj ŝatas ĝin.  Sed la Makintoŝo dum longa tempo havis malgrandan merkatdividon de la persona komputilo. Eventuale, dum la makintoŝa uzantabazo kreskis, vere ankaŭ kreskis la uzon de Safari.  Kaj la iPhono kaj iPado helpis al tiu procezo.
Tamen, la vera suprizo estas Chrome.  Chrome ekekzistis, havis neniom da merkatdivido, kaj neniom da familiareco inter la uzanto de la reto, sed subite ili fariĝis la plej granda plej grava retumilo en la mondo!  Kiel ĉi tiu okazis?  Ĝi estis tiom rapida kaj tiom forta, kaj Apple nuligis la projekton subteni version de Safari en Vindozo.
Mi havas plurajn pensojn pri kio okazis.  Unue, Internet Explorer estis tute senmova, disvolviĝo pri ĝi estis preskaŭ morta.  Ili havis la monopolon, kaj pro tio ili ne devis plibonigi la retumilon.  Krome, ili ne volis ke retumiloj estu tiom bonaj ke endanĝerigus ilian komercon por komputilaj operaciumoj kaj disvolvaj iloj.  Do, kiam FajroVulpo ekaperis, estis kiel enspiro de freŝa aero.  Tiu ne signifas ke FajroVulpo vere estis la plej bona retumilo la mondo povus produkti.  Prenu kiel unu simpla ekzemplo: Kial Apple ne uzis Geckon kiel la bazon de Safari? Anstataŭ ili elektis uzi KHTML.  Gecko estas peza, pufa kaj malrapida.  Tamen apud InternetExplorer de tiutempo, ĝi ŝajnis estis mirinda!
Safari rapide fariĝis la plej bona retumilo, teĥnike.  Sed la fakto ke ĝi estas produktaĵo de Apple severe limigis ĝian kapablon kreski en la Vindoza flanko de la merkato.  Vidu ilian provon per Safari por Vindozo.  Neniu krom Makintoŝŝatantoj kiuj estis devigataj uzi Vindozon iam ajn ĝenis sin por instali Safari Vindozan. Do kiel mi povas aŭdaci diri ke Safari estis plej bona teĥnike?  Unu simpla kialo.  Kiam Google decidis krei Chromon, ili elektis komenci sur la bazo de Safari, Webkit.
Miaopinie, Chrome, parte pro tio ke ĝi baziĝis sur Webkit, parte pro tio ke Google produktis superan interfacon, estis multoble pli bona retumilo ol FajroVulpo. Samtempe, Google ne estas Apple! Kaj Vindozaj uzantoj amas Googlon, kaj ne havas religiajn obĵetojn kontraŭ tiu ĉi kiel ili havas kontraŭ Apple.
Do, FajroVulpo suferas same kiel multe da OpenSource projektoj suferas.  Ĝi ne estas la plej bona, kaj ili havas malmulte da mono por fariĝi aŭ resti la plej bonaj.  Safari estas okej, ĝi servas al Apple gravan rolon, kaj estas treege bona retumilo por Makintoŝuzantoj, iPad kaj iPhone uzantoj.  InternetExplorer perdis la plej multe, kaj ili havas la plej multe da laboro antaŭ si por eĉ resti en la konversacio.
Mi tamen havas unu plian observon pri Google Chrome.  Estas jen:
Kiam Mikrosofto estas granda monopolo, ni ĉiuj lernis multe pri monopolaj praktikoj kaj kiel ili funkcias, kaj kial ili estas kontraŭleĝaj.  Kiam Mikrosofto havis monopolon pri komputilaj operaciumoj, ili uzis sian pozicion en operaciumoj por ŝovi InternetExplorer antaŭ via vizaĝo je ĉiu oportuno.  Ĝis eventuale, neniu sinĝenis por uzi ion ajn alian.
Rigardu kaj bone pripensu la ĉi-supran ekranbildon.  La nuda fakto estas ke Google havas kaj dum multaj jaroj havis (tute laŭleĝan) monopolon pri interreta serĉo.  Tamen, nun ili uzas tiun monopolan potencon, por enkonduki vin, ŝovi en vian vizaĝon, sian retumilon.  Tiu ĉi konduto laŭ mia kompreno estu kontraŭleĝa.  Kaj mi ne povas haltigi min pensi ke eble ĉi tia konduto rolas en la mirinde rapida kresko de uzado de Chrome.
Filed under esperanto eo retumiloj web browsers chrome safari apple google microsoft firefox
Ni atendas alian dek centimetrojn da negxo, hodiaux. Kaj jam estas marcxo! Cxi tiu vintro estas la plej longa kaj terura en mia viva memora.
Filed under eo esperanto opinia gxenerala
La fina etapo estas konstrui framon el legoblokoj.
La bobeno frontas la tablon, kun la triangulaj ĝiboj supren.  Tiam la anguloj de la karto estas pinĉitaj inter legoblokoj.  Tiu ĉi aranĝo permesas al la meza parto de la komerca karto, kaj ĝia alfiksita bobeno, libera moviĝi supren-malsupren.
La coloj de drato kiuj kondukas for de la bobeno estas malstrikte volvitaj iomete tiel ke ili ne interferos kun la libera moviĝeblo de la karto kaj bobeno.
La peco de lego kiu iras flank-al-flanke rekte sub la bobeno (fakte ankoraŭ ne estas tie en la foto) havas la stako de magnetoj gluita al ĝi.  Vi memoras ke la papera cilindro estis farita el du apartaj strioj de papero, unu en la alia.  Nu, la plej interna papercilindro estas la sama largo kiel la magnetoj.  Do, oni zorge eltiru la internan papercilindron, lasante la eksteran strion ĝuste kie ĝi estas.  La rezulto estas ke nun estas mallargan spacon inter la larĝo de la magnetoj kaj la interno de la bobeno.  Tiel ke la du ne tuŝu unu la alian.
La magneta stako estas fiksita al la lego-framo, kaj la bobeno de la komerca karto efektive flosas kaj ĉirkaŭ kaj super la magnetoj.  Perfekte! Estas kruda laŭtigilo! Nun ni nur devas malkovri ĉu ĝi funkcias aŭ ne.
Filed under eo esperanto projekto laŭtigilo
Mi devis atendi ĝis la gluo sekiĝis.  Tiam mi ĉirkaŭvolvis la draton de la transformilo strikte ĉirkaŭ la papera cilindro.  Estas multe pli facila kiam la cilindro estas gluita al la komerca karto, ĉar la drato ne povas gliti preter tiu fino.  Ankaŭ, vi povas rimarki ke la magnetoj ankoraŭ estas en la cilindro.  Ili estas tie por ebligi min vindi la dratojn tre strikte sen zorgante ke mi dispremos la paperon.
Oni devas lasi plurajn colojn de drato por ligi al elektra ekipaĵo.  Vi povas vidi ke mi glubendis ĝin al la mato por faciligi la volvan procezon.
Por ke la bobeno havu sufiĉe fortan magnetan forton ĝi bezonas proksimume 50 volvojn. Tiu ĉi havas 55 aŭ 60.
Vi ankaŭ povas vidi ke la komerca karto estas faldita por krei du triangulajn ĝibojn. Mi parolos pri tiuj en la sekva afiŝo.
Filed under eo esperanto projekto laŭtigilo
Page 3 of 20
We love Tumblr & Stationery by Thijs